MUNICIPIUL CRAIOVA

CONSILIUL LOCAL AL MUNICIPIULUI CRAIOVA

             HOTĂRÂREA NR.480
privind aprobarea vânzării, de către municipiul Craiova, a imobilului-teren care aparţine domeniului privat al municipiului Craiova, situat în str. Recunoştinţei, nr.14 bis, înscris în Cartea Funciară nr.244744

           Consiliul Local al Municipiului Craiova întrunit în şedinţa ordinară din data de 27.11.2025;

     Având în vedere referatul de aprobare nr.377043/2025, raportul nr.377058/2025 al Direcţiei Fond Locativ şi Control Asociaţii de Proprietari și raportul de avizare nr. al Direcției Juridice, Asistență de Specialitate și Contencios Administrativ prin care se propune aprobarea vânzării imobilului-teren care aparţine domeniului privat al municipiului Craiova, situat în str. Recunoştinţei, nr.14 bis, înscris în Cartea Funciară nr.244744 și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;     
 În conformitate cu prevederile art.553 din Codul Civil, Legii nr.7/1996 a cadastrului şi publicităţii imobiliare, republicată, cu modificările și completările ulterioare şi art.364 alin.1 şi alin.2 din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;
           În temeiul art.108, art.129 alin.2 lit.c,  coroborat cu alin.6 lit.b, art.139 alin.2, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;

                                                HOTĂRĂŞTE:

  Art.1.(1) Se aprobă vânzarea, de către municipiul Craiova,  a imobilului-teren care aparţine domeniului privat al municipiului Craiova, în suprafață de 232 mp, situat str. Recunoştinţei, nr. 14 bis, înscris în Cartea Funciară nr. 244744 Craiova, identificat conform planului cadastral şi planului de ansamblu prevăzute în anexele nr.1 şi 2, către Găleşanu Gabriel şi Găleşanu Beatris-Alina, titularii dreptului de preemţiune, proprietari a imobilului construcţie.
  (2) Anexele nr.1şi 2  fac parte integrantă din prezenta hotărâre.
Art.2. Preţul de pornire al negocierii, se stabileşte pe baza raportului de evaluare, care urmează să fie supus aprobării Consiliului Local al Municipiului Craiova.
Art.3. Se împuterniceşte Primarul Municipiului Craiova să reprezinte Municipiul Craiova în faţa notarului public şi la Oficiul de Cadrastru şi Publicitate Imobiliară Dolj, în vederea îndeplinirii condiţiilor de publicitate imobiliară prevăzute de lege.
Art.4. La data transferului dreptului de proprietate al imobilului-teren identificat la art.1, încetează Contractul de superficie cu titlu oneros nr.16P/04.11.2021, cu modificările ulterioare şi, pe cale de consecinţă, îşi încetează efectele Hotărârile Consiliului Local al Municipiului Craiova nr. 281/2021 şi nr. 146/2022.
 Art.5. Cheltuielile ocazionate pentru perfectarea actelor notariale şi efectuarea procedurilor, de publicitate imobiliară prevăzute de lege, vor fi suportate de către Găleşanu Gabriel şi Găleşanu Beatris-Alina, în calitate de cumpărători.
         Art.6. Primarul Municipiului Craiova, prin aparatul de specialitate: Serviciul Administraţie Publică Locală și Relaţii cu Consiliul Local, Direcţia Patrimoniu, Găleşanu Gabriel şi Găleşanu Beatris-Alina vor aduce la indeplinire prevederile prezentei hotarari. 

